Document ID: 32009R0151

KOMISIJOS REGLAMENTAS (EB) Nr. 151/2009
2009 m. vasario 20 d.
iš dalies keičiantis Reglamentą (EB) Nr. 619/2008, kuriuo skelbiamas nuolatinis eksporto grąžinamųjų išmokų už tam tikrus pieno produktus konkursas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 161 straipsnio 3 dalį, 164 straipsnio 2 dalies b punktą ir 170 straipsnį kartu su 4 straipsniu,
kadangi:
(1)
Komisijos reglamentu (EB) Nr. 619/2008 (2) nustatytos eksporto gražinamųjų išmokų už tam tikrus pieno produktus konkurso taisyklės. Pagal minėto reglamento 2 straipsnį tam tikroms paskirties šalims eksporto grąžinamosios išmokos neskiriamos.
(2)
2009 m. sausio 22 d. Komisijos reglamentu (EB) Nr. 57/2009, kuriuo nustatomos pieno ir pieno produktų sektoriaus eksporto grąžinamosios išmokos (3), nuo 2009 m. sausio 23 d. numatyta nebeskirti grąžinamųjų išmokų už eksportą, numatytą 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (4), 36 straipsnio 1 dalyje, 44 straipsnio 1 dalyje ir 45 straipsnio 1 dalyje.
(3)
Todėl Reglamentą (EB) Nr. 619/2008 reikėtų atitinkamai iš dalies pakeisti.
(4)
Kadangi būtina kuo greičiau suderinti paskirties šalis, neatitinkančias reikalavimų konkurso būdu gauti eksporto grąžinamąsias išmokas, su tomis, kurioms neskiriamos bendrosios grąžinamosios išmokos, šis reglamentas turėtų įsigalioti kitą dieną po jo paskelbimo.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 619/2008 2 straipsnis papildomas šiuo d punktu:
„d)
Komisijos reglamento (EB) Nr. 800/1999 (5) 36 straipsnio 1 dalyje, 44 straipsnio 1 dalyje ir 45 straipsnio 1 dalyje nurodytą eksportą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. vasario 20 d.

Labels: 3
17